History of the Later Han/卷70

卷七十　　鄭孔荀列傳第六十

鄭太　孔融　荀彧

鄭太 Zheng Tai
鄭太字公業，河南開封人，司農眾之曾孫也. 少有少略. 靈帝末，知天下將亂，陰交結豪傑. 家富於財，有田四百頃，而食常不足，名聞山東.

初，舉孝廉，三府辟，公車征，皆不就. 及大將軍何進輔政，徵用名士，以公業為尚書待郎，遷待禦史. 進將誅閹官，欲召並州牧董卓為助. 公業謂進曰：「董卓強忍寡義，志欲無CA75. 若借之朝政，授以大事. 將恣凶欲，必危朝廷. 明公以親德之重，據阿衡之權，秉意獨斷，誅除有罪，誠不宜假卓以為資援也. 且事留變生，殷鑒不遠. 」又為陳時務之所急數事. 進不能用，乃棄官去. 謂潁川人旬攸曰：「何公未易輔也. 」

進尋見害，卓果作亂. 公業等與侍中伍瓊、卓長史何顒共說卓，以袁紹為勃海太守，以發山東之謀. 及義兵起，卓乃會公卿議，大發卒討之，群僚莫敢忤旨. 公業恐其眾多益橫，凶強難制，獨曰：「夫政在德，不在眾也. 」卓不悅，曰：「如卿此言，兵為無用邪？」公業懼，乃詭詞更對曰：

非謂無用，以為山東不足加大兵耳. 如有不信，試為明公略陳其要. 今山東合謀，州郡連結，人庶相動，非不強盛，然光武以來，中國無警，百姓優逸，忘戰日久. 仲尼有言：「不教人戰，是謂棄之. 」其眾雖多，不能為害. 一也. 明公出自西洲，少為國將，閑習軍事，數踐戰場，名振當世，人懷懾服. 二也. 袁本初公卿子弟，生處京師. 張孟卓東平長者，坐不窺堂. 孔公緒清談高論，噓枯吹生. 並無軍旅之才，執銳之幹，臨鋒決敵，非公之儔. 三也. 山東之士，素乏精悍. 未有勇賁之勇，慶忌之捷，聊城之守，良、平之謀，可任以偏師，責以成功. 四也. 就有其人，而尊卑無序，王爵不如，若恃眾怙力，將各棋峙，以觀成敗，不肯同心共膽，與齊進退. 五也. 關西諸郡，頗習兵事，自頃以來，數與羌戰，婦女猶戴戟操矛，挾弓負矢，況其壯勇之士，以當妄戰之人乎！其勝可必. 六也，且天下強勇，百姓所畏者，有並、涼之人，及匈奴、屠各、湟中義從、西羌八種，而明公擁之，以為爪牙，譬驅虎兕以赴犬羊. 七也. 又明公將帥，皆中表腹心，周旅日久，恩信淳著，忠誠可任，智謀可恃. 以膠固之眾，當解合之勢，猶以烈風掃彼枯葉. 八也. 夫戰有三亡，以亂攻理者亡，以邪攻正者亡，以逆攻順者亡. 今明公秉國平正，討滅宦豎，忠義克立. 以此三德，待彼三亡，奉辭伐罪，誰敢禦之！九也. 東州鄭玄學該古今，北海邴原清高直亮，皆儒生所仰，群士楷式. 彼諸將若詢其計畫，足知強弱. 且燕、趙、齊、梁非不盛也，終滅於泰；吳、楚七國非不眾也，卒敗滎陽. 況今德政赫赫，股肱惟衣，彼豈贊成其謀，造亂長寇哉？其不然. 十也，若其所陳少有可采，無事徵兵以驚天下，使患役之民相聚為非，棄德恃眾，自虧威重.

卓乃悅，以公業為將軍，使統諸軍討擊關東. 或說卓曰：「鄭公業智略過人，而結謀外寇，今資之士馬，就其黨與，竊為明公懼之. 」卓乃收還其兵，留拜議郎.

卓既遷都長安，天下饑亂，士大夫多不得其命. 而公業家有餘資，日引賓客高會倡樂，所贍救者甚眾. 乃與何顒、荀攸共謀殺卓. 事泄，顒等被執，公業脫身自武關走，東歸袁術. 術上以為楊州刺. 未至官，道卒，年四十一.

孔融 Kong Rong
孔融字文舉，魯國人，孔子二十世孫也. 七世祖霸，為元帝師，位至侍中. 父宙，太山都尉.

融幼有異才. 年十歲，隨父詣京師. 時，河南尹李膺以簡重自居，不妄接士賓客，敕外自非當世名人及與通家，皆不得白. 融欲觀其人，故造膺門. 語門者曰：「我是李君通家子弟. 」門者言之. 膺請融，問曰：「高明祖父嘗與僕有恩舊乎？」融曰：「然. 先君孔子與君先人李老君同德比義，而相師友，則融與君累世通家. 」眾坐莫不歎息. 太中大夫陳煒後至，坐中以告煒. 煒曰：「夫人小而聰了，大未必奇. 」融應聲曰：「觀君所言，將不早惠乎？」膺大笑曰：「高明必為偉器. 」

年十三，喪父，哀悴過毀，扶而後起，州裏歸其孝. 性好學，博涉多該覽. 亡抵於褒，不遇. 時融年二六，儉少之而不告. 融見其有窘色，謂曰：「兄雖在外，吾獨不能為君主邪？」因留舍之. 後事泄，國相以下，密就掩捕，儉得脫走，遂並收褒、融送獄. 二人未知所坐. 融曰：「保納舍藏者，融也，當坐之. 」褒曰：「彼來求我，非弟之過，請甘其罪. 」吏問其母，母曰：「家事任長，妾當其辜. 」一門爭死，郡縣疑不能決，乃上讞之. 詔書竟坐褒焉. 融由是顯名，與平原陶丘洪、陳留邊讓齊聲稱. 州郡禮命，皆不就.

辟司徒楊賜府. 時，隱核官僚之貪濁者，將加貶黜，融多舉中官親族. 尚書畏迫內寵，召掾屬詰責之. 融陳對罪惡，言無阿撓. 河南尹何進當遷為大將軍，楊賜遣融奉謁賀進，不時通，融即奪謁還府，投劾而去. 河南官屬恥之，私遣劍客欲追殺融. 客有言於進曰：「孔文舉有重名，將軍若造怨此人，則四方之士引領而去矣. 不如因而禮之，可以示廣於天下. 」進然之，既拜而辟融，舉高第，為侍御史. 與中丞趙舍不同，託病歸家.

後辟司空掾，拜中軍候. 在職三日，遷虎賁中郎將. 會董卓廢立，融每因對答，輒有匡正之言. 以忤卓旨，轉為議郎. 時黃巾寇數州，而北海最為賊沖，卓乃諷三府同舉融為北海相.

融到郡，收合士民，起兵講武，馳檄飛翰，引謀州郡. 賊張饒等群輩二十萬眾從冀州還，融逆擊，為饒所敗，乃收散兵保朱虛縣. 稍複鳩集吏民為黃巾所誤者男女四萬餘人，更置城邑，立學校，表顯儒術，薦舉賢良鄭玄、彭DA78、邴原等. 郡人甄子然、臨孝存知名早卒，融恨不及之，乃命配食縣社. 其餘雖一介之善，莫不加禮焉. 郡人無後及四方遊士有死亡者，皆為棺具而斂葬之. 時，黃巾複來侵暴，融乃出屯都昌，為賊管亥所圍. 融逼急，乃遣東萊太史慈求救于平原相劉備. 備驚曰：「孔北海乃複知天下有劉備邪？」即遣兵三千救之，賊乃散走.

時，袁、曹方盛，而融無所協附. 左丞祖者，稱有意謀，勸融有所結納. 融知紹、操終圖漢室，不欲與同，故怒而殺之.

融負有高氣，志在靖難，而才疏意廣，迄無成功. 在郡六年，劉備表領青州刺史. 建安元年，為袁譚所攻，自春至夏，戰士所余裁數百人，流矢雨集，戈矛內接. 融隱幾讀書，談笑自若. 城夜陷，乃奔東山，妻、子為譚所虜.

及獻帝都許，征融為將作大匠，遷少府. 每朝會訪對，融輒引正定議，公卿大夫綿隸名而已.

初，太傅馬日磾奉使山東，及至淮南，數有意于袁術. 術輕侮之. 遂奪取其節，求去又不聽，因欲逼為軍帥. 日磾深自恨，遂嘔血而斃. 及喪還，朝廷議欲加禮. 融乃獨議曰：「日磾以上公之尊，秉髦節之使，銜命直指，甯輯東夏，而曲媚奸臣，為所牽率，章表署用，輒使首名，附下罔上，奸以事君. 昔國佐當晉軍而不撓，宜僚臨白刃而正色. 王室大臣，豈得以見脅為辭！又袁術僭逆，非一朝一夕，日磾隨從，周旋曆歲. 《漢律》與罪人交關三日已上，皆應知情. 《春秋》魯叔孫得臣卒，以不發揚襄仲之罪，貶不書日. 鄭人討幽公之亂，斫子家之棺. 聖上哀矜舊臣，未忍追案，不宜加禮. 」朝廷從之.

時論者多欲複肉刑. 融乃建議曰：

古者敦BE75，善否不別，吏端刑清，政無過失. 百姓有罪，皆自取之. 末世陵遲，風化壞亂，政撓其俗，法害其人. 故曰上失其道，民散久矣. 而欲繩之以古刑，投之以殘棄，非所謂與時消息者也. 紂斫朝涉之脛，天下謂為無道. 夫九牧之地，千八百君若各刖一人，是下常有千八百紂也. 求俗休和，弗可得已. 且被刑之人，慮不念生，志在思死，類多趨惡，莫複歸正. 夙沙亂齊，伊戾禍宋，趙高、英布，為世大患. 不能止人遂為非也，適足絕人還為善耳. 雖忠如鬻拳，信如卞和，智如孫臏，冤如巷伯，才如史遷，達如子政，一離刀鋸，沒世不齒. 是太甲之思誦，穆公之霸秦，南睢之骨立，衛武之《初筵》，陳湯之都賴，魏尚之守邊，無所複施也. 漢開改惡之路，凡為此也. 故明德之君，遠度深惟，棄短就長，不荀革其政者也.

朝廷善之，卒不改焉.

是時，荊州牧劉表不供職貢，多行僭偽，遂乃郊祀天地，擬斥乘輿. 詔書班下其事. 融上疏曰：

竊聞領荊州牧劉表桀逆放恣，所為不軌，至乃郊祭天地，擬儀社稷. 雖昏僭惡極，罪不容誅，至於國體，宜且諱之. 何者？萬乘至重，天王至尊，身為聖躬，國為神器，陛級縣遠，祿位限絕，猶天之不可階，日用之不可逾也. 每有一豎臣，輒雲圖之，若形之四方，非所以杜塞邪萌. 愚謂雖有重戾，必宜隱忍. 賈誼所謂「擲鼠忌器」，蓋謂此也. 是以齊兵次楚，唯責包茅；王師敗績，不書晉人. 前以露袁術之罪，今複下劉表之事，是使跛牂欲窺高岸，天險可得而登也. 案表跋扈，擅誅列侯，遏絕詔命，斷盜貢篚，招呼元惡，以自營衛，專為群逆，主萃淵萎. 郜鼎在廟，章孰甚焉！桑落瓦解，其勢可見. 臣愚以為宜隱郊祀之事，以崇國防.

五年，南陽王馮、東海王祗薨，帝傷其早歿，欲為修四時之祭，以訪於融. 融對曰：

聖恩敦睦，盛時增思，悼二王之靈，發哀湣之詔，稽度前典，以正禮制. 竊觀故事，前梁懷王、臨江湣王、齊哀王、臨淮懷王並薨無後，同產昆弟，即景、武、昭、明四帝是也，未聞前朝修立祭祀. 若臨時所施，則不列傳紀. 臣愚以為諸在沖B368，聖慈哀悼，禮同成人，加以號諡者，宜稱上恩，祭祀禮畢，而後絕之. 至於一歲之限，不合禮意，又違先帝已然之法，所未敢處.

初，曹操攻屠鄴城，袁氏婦子多見侵略，而操子丕私納袁熙妻甄氏. 融乃與操書，稱「武王伐紂，以妲己賜周公」. 操不悟，後問出何經典. 對曰：「以今度之，想當然耳. 」後操討烏桓，又嘲之曰：「大將軍遠征，蕭條海外. 昔肅慎不貢楛矢，丁零盜蘇武牛羊，可並案也. 」

時，年饑兵興，操表制酒禁，融頻書爭之，多侮慢之辭. 既見操雄詐漸著，數不能堪，故發辭偏宕，多致乖忤. 又嘗奏宜准古王畿之制，千里寰內，不以封建諸侯. 操疑其所論建漸廣，益憚之. 然以融名重天下，外相容忍，而潛怨正議，慮鯁大業. 山陽郗慮承望風旨，以微法奏免融官. 因顯明仇怨，操故書激厲融曰：

蓋聞唐、虞之朝，有克讓之臣，故麟鳳來而頌聲作也. 後世德薄，猶有殺身為君，破國為國. 及至其敝，睚眥之怨必仇，一餐之惠必報. 故晁錯念國，遘禍于袁盎；屈平悼楚，受譖于椒、蘭；彭寵傾亂，起自朱浮；鄧禹威損，失于宗、馮. 由此言之，喜怒怨愛，禍福所困，可不慎與！昔廉、藺小國之臣，猶能相下；寇、賈倉卒武夫，屈節崇好；光武不問伯升之怨；齊侯不疑射鉤之虜. 夫立大操者，豈累細故哉！往聞二君有執法之平，以為小介，當收舊好；而怨毒漸積，志相危害，聞之憮然，中夜而起. 昔國家東遷，文舉盛歎鴻豫名實相副，綜達經學，出於鄭玄，又明《司馬法》，鴻豫亦稱文舉奇逸博聞，誠怪今者與始相違. 孤與文舉既非舊好，又於鴻豫亦無恩紀，然願人之相美，不樂人之相傷，是以區區思協歡好. 又知二君群小所構，孤為人臣，進不能風化海內，退不能建德和人，然撫養戰士，殺身為國，破浮華交會之徒，計有餘矣.

融報曰：

猥惠書教，告所不逮. 融與鴻豫州裏比郡，知之最早. 雖嘗陳其功美，欲以厚於見私，信于為國，不求其覆過掩惡，有罪望不坐也. 前者黜退，歡欣受之. 昔趙宣子朝登韓厥，夕被其戮，喜而求賀. 況無彼人之功，而敢枉當官之平哉！忠非三閭，智非晁錯，竊位為過，免罪為幸. 乃使余論遠聞，所以慚懼也. 朱、彭、寇、賈，為世壯士，愛惡相攻，能為國憂. 至於輕弱薄劣，猶昆蟲之相齧，適足還害其身，誠無所至也. 晉侯嘉其臣所爭者大，而師曠以為不如心競. 性既遲緩，與人無傷，雖出胯下之負，榆次之辱，不如貶毀之於己，猶蚊虻之一過也. 子產謂人心不相似，或矜勢者，欲以取勝為榮，不念宋人待四海之洛，大爐不欲令酒酸也. 至於屈穀巨瓠，堅而無竊，當以無用罪之耳. 它者奉遵嚴教，不敢失墜. 郗為故吏，融所推進. 趙衰之拔C23B穀，不輕公叔之升臣也. 知同其愛，訓誨發中. 雖懿伯之忌，猶不得念，況恃舊交，而欲自外於賢吏哉！輒布腹心，修好如初. 苦言至意，終身誦之.

歲餘，複拜太中大夫. 必寬容少忌，好士，喜誘益後進. 及退閒職，賓客日盈其門. 常歎曰：「坐上客恒滿，尊中酒不空，吾無憂矣. 」與蔡邕素善，邕卒後，有虎賁士貌類於邕，融每酒酣，引與同坐，曰：「雖無老成人，且有典刑. 」融聞人之善，若出諸己，言有可采，必演而成之，面告其短，而退稱所長，薦達賢士，多所獎進，知而未言，以為己過，故海內英俊皆信服之.

曹操既積嫌忌，而郗慮複構成其罪，遂令丞相軍謀祭酒路粹枉狀奏融曰：

少府孔融，昔在北海，見王室不靜，而招合徒眾，欲規不軌，雲「我大聖之後，而見滅于宋，有天下者，何必卿金刀」. 及與孫權使語，謗訕朝廷. 又融為九列，不遵朝儀，禿巾微行，唐突官掖. 又前與白衣禰衡跌盪放言，雲「父之于子，當有何親？論其本意，實為情欲發耳. 子之於母，亦複奚為？譬如寄物缶中，出則離矣」. 既而與衡更相讚揚. 衡謂融曰：「仲尼不死. 」融答曰：「顏回復生. 」大逆不道，宜極重誅.

書奏，下獄棄市. 時年五十六. 妻、子皆被誅.

初，女年七歲，男年九歲，以其幼弱得全，寄它舍. 二子方弈棋，融被收而不動. 左右曰：「父執而不起，何也？」答曰：「安有巢毀而卵不破乎！」主人有遺肉汁，男渴而飲之. 女曰：「今日之禍，豈得久活，何賴知肉味乎？」兄號泣而止. 或言於曹操，遂盡殺之. 及收至，謂兄曰：「若死者有知，得見父母，豈非至願！」乃延頸就刑，顏色不變，莫不傷之.

初，京兆人脂習元升，與融相善，每戒融剛直. 及被害，許下莫敢收者，習往撫屍曰：「文舉舍我死，吾何用生為？」操聞大怒，將收習殺之，後得赦出.

魏文帝深好融文辭，每歎曰：「楊、班儔也. 」募天下有上融文章者，輒賞以金、帛. 所著詩、頌、碑文、論議、六言、策文、表、檄、教令、書記凡二十五篇. 文帝以習有欒布之節，加中散大夫.

論曰：昔諫大夫鄭是有言：「山有猛獸者，藜藿為之不采. 」是以孔父正色，不容弑虐之謀；平仲立朝，有紓盜齊之望. 若夫文舉之高志直情，其足以動義概而忤雄心. 故使移鼎之跡，事隔於人存；代終之規，啟機於身後也. 夫嚴氣正性，覆折而己. 豈有員園委屈，可以每其生哉！懍懍焉，DB28DB28焉，其與琨玉秋霜比質可也.

荀彧 Xun Yu
荀彧字文若，潁川潁陰人，朗陵令淑之孫也. 父緄，為濟南相. 緄畏憚宦官，乃為彧娶中常侍唐衡女. 彧以少有才名，故得免於譏議. 南陽何顒名知人，見彧而異之，曰：「王佐才也. 」

中平六年，舉孝廉，再遷亢父令. 董卓之亂，棄官歸鄉里. 同郡韓融時將宗親千餘家，避亂密西山中. 彧謂父老曰：「潁川，四戰之地也. 天下有變，常為兵沖. 密雖小固，不足以B473大難，宜亟避之. 」鄉人多懷土不能去. 會冀州牧同郡韓馥遣騎迎之，彧乃獨將宗族從馥，留者後多為董卓將李C765所殺略焉.

彧比至冀州，而袁紹已奪馥位，紹待彧以上賓之禮. 彧明有意數，見漢室崩亂，每懷匡佐之義. 時，曹操在東郡，彧聞操有雄略，而度紹終不能定大業. 初平二年，乃去紹從操. 操與語大悅，曰：「吾子房也. 」以為奮武司馬，時年二十九. 明年，又為操鎮東司馬.

興平元年，操東擊陶謙，使彧守甄城，任以留事. 會張邈、陳宮以兗州反操，而潛迎呂布. 布即至，諸城悉應之. 邈乃使人譎彧曰：「呂將軍來助曹使君擊陶謙，宜亟供軍實. 」彧知邈有變，即勒兵設備，故邈計不行. 豫州刺史郭貢率兵數萬來到城下，求見彧. 彧將往，東郡太守夏侯淳等止之. 曰：「何知貢不與呂布同謀，而輕欲見之. 今君為一州之鎮，往必危也. 」彧曰：「貢與邈等分非素結，今來速者，計必未定，及其猶豫，宜時說之，縱不為用，可使中立. 若先懷疑嫌，彼將怒而成謀，不如往也. 」貢既見彧無懼意，知城不可攻，遂引而去. 彧乃使程昱說范、東阿，使固其守，卒全三城以待操焉.

二年，陶謙死，操欲遂取徐州，還定呂布. 彧諫曰：

昔高祖保關中，光武據河內，皆深根固本，以制天下. 進可以勝敵，退足以堅守，故雖有困敗，而終濟大業. 將軍本以兗州首事，故能平定山東，此實天下之要地，而將軍之關河也. 若不先定之，根本將何寄乎？宜急分討陳宮，使虜不得西顧，乘其間而收熟麥，約食稸穀，以資一舉，則呂布不足破也. 今舍之而東，未見其便. 多留兵則力不勝敵，少留兵則後不足因. 布乘虛寇暴，震動人心，縱數城或全，其餘非複己有，則將軍尚安歸乎？且前討徐州，威罰實行，其子弟念父兄之恥，必人自為守. 就能破之，尚不可保. 彼若懼而相結，共為表裏，堅壁清野，以待將軍，將軍攻之不拔，掠之無獲，不出一旬，則十萬之眾未戰而自困矣. 夫事固有棄彼取此，以權一時之勢，願將軍慮焉.

操於是大收熟麥，複與布戰. 布敗走，因分定諸縣，兗州遂平.

建安元年，獻帝自河東還洛陽，操議欲奉迎車駕，徙都于許. 眾多以山東未定，韓暹、楊奉負功恣睢，未可卒制. 彧乃勸操曰：「昔晉文公納周襄王，而諸侯景從；漢高祖為義帝縞素，而天下歸心. 自天子蒙塵，將軍首唱義兵，徒以山東擾亂，未遑遠赴，雖禦難於外，乃心無不在王室. 今鑾駕旋軫，東京榛蕪，義士有存本之思，兆人懷感舊之哀. 誠因此時奉主上以從人望，大順也；秉至公以服天下，大略也；扶弘義以致英俊，大德也. 四方雖有逆節，其何能為？韓暹、楊奉，安足恤哉！若不時定，使豪傑生心，後雖為慮，亦無及矣. 」操縱之.

及帝都許，以彧為侍中，守尚書令. 操每征伐在外，其軍國之事，皆與彧籌焉，彧又進操計謀之士從子攸，及鐘繇、郭嘉、陳群、杜襲、司馬懿、戲志才等，皆稱其舉. 唯嚴象為楊州，韋康為涼州，後並負敗焉.

袁紹既兼河朔之地，有驕氣. 而操敗于張繡，紹與操書甚倨. 操大怒，欲先攻之，而患力不敵，以謀於彧. 彧量紹雖強，終為操所制，乃說先取呂布，然後圖紹，操從之. 三年，遂擒呂布，定徐州.

五年，袁紹率大眾以攻許，操與相距. 紹甲兵甚盛，議者鹹懷惶懼. 少府孔融謂彧曰：「袁紹地廣兵強，田豐、許攸智計之士為其謀，審配、逢紀盡忠之臣任其事，顏良、文醜勇冠三軍，統其兵，殆難克乎？」彧曰：「紹兵雖多而法不整，田豐剛而犯上，許攸貪而不正，審配專而無謀，逢紀果而自用，顏良、文醜匹夫之勇，可一點而擒也. 」後皆如彧所籌，事在《袁紹傳》.

操保官度，與紹連戰，雖勝而軍糧方盡，書與彧議，欲還許以致紹師. 彧報曰：「今穀食雖少，未若楚漢在滎陽、成皋間也. 是時劉、項莫肯先退者，以為先退則勢屈也. 公以十分居一之眾，畫地而守之，扼其喉而不得進，已半年矣. 情見勢謁，必將有變，此用奇之時，不可失也. 」操從之，乃堅壁持之. 遂以奇兵破紹，紹退走. 封彧萬歲亭侯，邑一千戶.

六年，操以紹新破，未能為患，但欲留兵衛之，自欲南征劉表，以計問彧. 彧對曰：「紹既新敗，眾懼人擾，今不因而定之，而欲遠兵江漢，若紹收離糾散，乘虛以出，則公之事去矣. 」操乃止.

九年，操拔鄴，自領冀州牧. 有說操宜複置九州者，以為冀部所統既廣，則天下易服. 操將從之. 彧言曰：「今苦依古制，是為冀州所統，悉有河東、馮翊、扶風、西河、幽、並之地也. 公前屠鄴城，海內震駭，各懼不得保其土宇，守其兵眾. 今若一處被侵，必謂以次見奪，人心易動，若一旦生變，天下未可圖也. 願公先定河北，然後修復舊京，南臨楚郢，責王貢之不入. 天下咸知公意，則人人自安. 須海內大定，乃議古制，此主稷長久之利也. 」操報曰：「微足下之相難，所失多矣！」遂寢九州議.

十二年，操上書表彧曰：

昔袁紹作逆，連兵官度，時眾寡糧單，圖欲還許. 尚書令荀彧深建宜住之便，遠恢進討之略，起發臣心，革易愚慮，堅營固守，徼其軍實，遂摧撲大寇，濟危以安. 紹既破敗，臣糧亦盡，將舍河北之規，改就荊南之策. 彧複備陳得失，用移臣議，故得反B357冀土，克平四州. 向使臣退軍官度，紹必鼓行而前，敵人懷利以自百，臣眾怯沮以喪氣，有必敗之形，無一捷之勢. 複苦南征劉表，委棄兗、豫，饑軍深入，逾越江、沔，利既難要，將失本據. 而彧建二策，以亡為存，以禍為福，謀殊功異，臣所不及. 是故先帝貴指縱之功，薄搏獲之賞；古人尚帷幄之規，下攻拔之力. 原其績效，足享高爵. 而海內未喻其狀所受不侔其功，臣誠惜之，乞重平議，增疇戶邑.

彧深辭讓. 操譬之曰：「昔介子推有言：'竊人之財，猶謂之盜. '況君奇謨拔出，興亡所系，可專有之邪？雖慕魯連沖高之跡，將為聖人達節之義乎！」於是增封千戶，並前二千戶. 又欲授以正司，彧使荀攸深自陳讓，至於十數，乃止. 操將伐劉表，問彧所策. 彧曰：「今華夏以平，荊、漢知亡矣，可聲出宛、葉而間行輕進，以掩其不意. 」操從之. 會表病死.

十七年，董昭等欲共進操爵國公，九錫備物，密以訪彧. 彧曰：「曹公本興義兵，以匡振漢朝，雖勳庸崇著，猶秉忠貞之節. 君子愛人以德，不宜如此. 」事遂C85D. 操心不能平. 會南征孫權，表請彧勞軍於譙，因表留彧曰：「臣聞古之遣將，上設監督之重，下建副二之任，所以尊嚴國命，謀而鮮過者也. 臣今當濟江，奉辭伐罪，宜有大使肅將王命. 文武並用，自古有之. 使持節侍中守尚書令萬歲亭侯彧，國之重臣，德洽華夏，既停軍所次，便宜與臣俱進，宣示國命，威懷醜虜. 軍禮尚速，不及先請，臣輒留彧，依以為重. 」書奏，帝從之，遂以彧為侍中、光祿大夫，持節，參丞相軍事. 至濡須，彧病留壽春，操饋之食，發視，乃空器也，於是飲藥而卒. 時年五十. 帝哀惜之，祖日為之廢宴樂. 諡曰敬侯. 明年，操遂稱魏公雲.

論曰：自遷帝西京，山東騰沸，天下之命倒縣矣. 荀君乃越河、冀，間關以從曹氏. 察其定舉措，立言策，崇明王略，以急國艱，豈雲因亂假義，以就違正之謀乎？誠仁為己任，期紓民於倉卒也. 及阻董昭之議，以致非命，豈數也夫！世言荀君者，通塞或過矣. 常以為中賢以下，道無求備，智算有所研疏，原始未必要末，斯理之不可全詰者也. 夫以衛賜之賢，一說而斃兩國. 彼非薄於仁而欲之，蓋有全必有喪也，斯又功之不兼者也. 方時運之屯E578，非雄才無以濟其溺，功高勢強，則皇器自移矣. 此文時之不可並也. 蓋取其歸正而已，亦殺身以成仁之義也.

贊曰：公業稱豪，駿聲升騰. 權詭時逼，揮金僚朋. 北海天逸，音情頓挫. 越俗易驚，孤音少和. 直轡安歸，高謀誰佐？彧之有弼，誠感國疾. 功申運改，跡疑心一.